|  |
| --- |
| **D O H O D A** **o mlčanlivosti o dôverných obchodných informáciách** |

uzatvorená podľa ustanovenia § 262 ods. 2 zákona č. 513/1991 Zb. Obchodný zákonník

v znení neskorších predpisov (ďalej len „**Dohoda**“) medzi

|  |  |
| --- | --- |
| *Meno:* |  |
| *Sídlo:* |  |
| *IČO:* |  |
| *Registrácia/zapísaný:* |  |
| *Štatutárny orgán:* |  |
| *Zástupca:* |  |
| *Bankové spojenie:* |  |
| *Číslo účtu:* |  |

ďalej označovaný ako „**strana 1**“ (*alternatívne je možné uvádzať ako textovú skratku aj meno zmluvnej strany*)

a

|  |  |
| --- | --- |
| *Meno:* |  |
| *Sídlo:* |  |
| *IČO:* |  |
| *Registrácia/zapísaný:* |  |
| *Štatutárny orgán:* |  |
| *Zástupca:* |  |
| *Bankové spojenie:* |  |
| *Číslo účtu:* |  |

ďalej označovaný ako „**strana 2**“ (*alternatívne je možné uvádzať ako textovú skratku aj meno zmluvnej strany*).

|  |
| --- |
| Článok I**Úvodné ustanovenia** |

1. Strana 1 je ........................... *(doplniť všeobecný popis, napríklad, že ide o obchodnú spoločnosť pôsobiacu v oblasti ........................... / realizujúcu výskum v oblasti ..................... a pod.)*.
2. Strana 2 je verejnou *(alternatívne súkromnou)* vysokou školou zriadenou podľa zákona ........................................................ *(doplniť znenie právneho predpisu),* ktorá pôsobí v oblasti ........................................................ *(doplniť všeobecný popis; alternatívne modifikovať, že ide o iný subjekt, napríklad vedecké alebo vedecko-výskumné pracovisko a pod., realizujúce výskum v oblasti ................, atď.)*.
3. Účelom tejto Dohody je poskytnutie informácií, ktoré strany tejto Dohody označujú ako dôverné a ktoré sú zároveň významné pre ďalšie rokovanie strán tejto Dohody vo veci .............................. (*vecne vymedziť predmet a účel budúceho zmluvného dojednania – napr. vzájomná spolupráca v určitej oblasti alebo na určitom projekte a pod.*) (ďalej len „**dôverné informácie**“). Účelom tejto Dohody je zároveň aj zachovanie vzájomnej dôvernosti o vymienených informáciách, teda nezverejnenie dôverných informácií, k čomu sa strany zaväzujú.

|  |
| --- |
| Článok II**Predmet dohody** |

1. Predmetom tejto Dohody je zabezpečenie mlčanlivosti a utajenia dôverných informácií stranami tejto Dohody.
2. Predmetom tejto Dohody je aj úprava vzájomných práv a povinností strán tejto Dohody pri utajení dôverných informácií.

|  |
| --- |
| Článok III**Práva a povinnosti strán** |

1. Strany tejto Dohody presne vymedzia, ktoré informácie považujú za dôverné; vzor vymedzenia dôverných informácií tvorí prílohu č. 1 tejto Dohody.
2. Strany tejto Dohody sa vzájomne zaväzujú zachovávať dôvernosť a utajenie dôverných informácií počas trvania tohto právneho vzťahu.
3. Strany tejto Dohody budú zaobchádzať s dôvernými informáciami získanými od druhej strany tejto Dohody ako s dôvernými, ktoré sú utajované. Dôverné informácie budú slúžiť len na účel vzniku záväzkovo-právneho vzťahu medzi stranami tejto Dohody vo veci ................................... (*napr. vzájomná spolupráca v určitej oblasti alebo na určitom projekte a pod.*) (ďalej len „**účel dohody**“) a strany tejto Dohody ich nebudú odovzdávať, oznamovať ani inak komunikovať tretej osobe v celosti, ani v časti.
4. Žiadna zo strán tejto Dohody nemôže použiť dôverné informácie bez predchádzajúceho písomného súhlasu druhej strany tejto Dohody na iné účely, než na účel dohody.
5. Materiály, dokumenty a ďalšie jednotlivé súčasti dôverných informácií, ktoré budú použité počas plnenia účelu dohody, musia byť evidované u oboch strán tejto Dohody predovšetkým s presným označením jednotlivej informácie, dokumentu alebo inej súčasti dôverných informácií, určením počtu rozmnoženín v akejkoľvek forme a označením, že ide o dôvernú informáciu.
6. Všetky nosiče informácií obsahujúcich dôverné informácie (bez ohľadu na ich formu) sú strany tejto Dohody povinné chrániť pred ich stratou, poškodením, odcudzením, zničením, nedovoleným rozmnožovaním, rozširovaním alebo iným neoprávneným použitím, či použitím v rozpore s touto Dohodou.
7. Vyhotovenie rozmnoženín súčastí dôverných informácií je zakázané. V mimoriadnych prípadoch sa môžu strany tejto Dohody písomne dohodnúť na povolení vyhotovenia rozmnoženín s následným zaregistrovaním takéhoto prírastku v počte kusov s uvedením, kto materiál rozmnožil a dátum vyhotovenia rozmnoženiny. Nové rozmnoženiny materiálu musia byť označené ako súčasť dôverných informácií.
8. Pohyb a nahliadanie alebo iné oprávnené použitie súčastí dôverných informácií je povolené len v rozsahu štatutárnych orgánov strán tejto Dohody a ich členov a určených pracovníkov, ktorí majú povolenie materiály používať a vopred podpísali vyhlásenie o mlčanlivosti, ktorého vzor tvorí prílohu č. 2 tejto Dohody. Výnimky z používania určenými pracovníkmi zabezpečuje obojstranný písomný súhlas strán tejto Dohody, pričom určení pracovníci musia vopred podpísať o utajení poznatkov z predmetných materiálov vyhlásenie o mlčanlivosti, ktorého vzor tvorí prílohu č. 2 tejto Dohody.
9. Akékoľvek sprístupnenie dôverných informácií alebo ich časti tretej osobe je zakázané.
10. Do dôverných informácií budú zaradené aj zápisy zo stretnutí strán tejto Dohody, ktoré sa konajú v súvislosti s účelom Dohody, okrem prípadu, že strany tejto Dohody vyjadria písomný súhlas s ich neutajovaním.
11. Dôverné informácie alebo ich súčasť môžu strany tejto Dohody použiť výlučne na plnenie účelu dohody.
12. Strany tejto Dohody si vzájomne vrátia všetky písomné a iné súčasti dôverných informácií do troch dní po ukončení zmluvného vzťahu, ktorý realizoval účel dohody alebo do troch dní od skončenia tejto Dohody, podľa toho čo nastane skôr *(alternatívne modifikovať)*.
13. Ustanovenia tejto Dohody nezaväzujú poskytovať žiadne práva týkajúce sa predmetov duševného vlastníctva, ani nevzniká žiadny záväzok na uzatvorenie ďalšej dohody.
14. Ak jedna strana tejto Dohody potrebuje pri súdnom konaní, správnom konaní alebo pri konaní vedenom orgánom činným v trestnom konaní prezradiť akúkoľvek súčasť dôverných informácií, musí túto skutočnosť ihneď oznámiť druhej strane tejto Dohody tak, aby sa mohli uskutočniť primerané ochranné opatrenia.
15. Záväzok mlčanlivosti a utajovania podľa tejto Dohody trvá aj po naplnení účelu dohody, a to bez ohľadu na jeho výsledok.

|  |
| --- |
| Článok IV**Sankcie** |

1. V prípade porušenia niektorého záväzku alebo povinnosti podľa tejto Dohody je strana tejto Dohody, ktorá svoj záväzok alebo povinnosť porušila povinná zaplatiť druhej strane tejto Dohody zmluvnú pokutu v sume ......................... EUR (slovom ............................... eur) (*suma musí byť primeraná vo vzťahu k závažnosti porušenia a následku tohto porušenia*), a to na základe výzvy druhej strany tejto Dohody. Splatnosť zmluvnej pokuty je desať dní od odoslania výzvy podľa predchádzajúcej vety.
2. Nárok na náhradu škody vzniknutej porušením záväzku alebo povinnosti podľa tejto Dohody nie je dojednaním zmluvnej pokuty dotknutý, a to vrátane náhrady škody prevyšujúcej dojednanú zmluvnú pokutu.

|  |
| --- |
| Článok V**Spoločné a záverečné ustanovenia** |

1. Táto Dohoda sa uzatvára na dobu neurčitú.
2. Právny vzťah ustanovený touto Dohodou možno skončiť výlučne písomnou dohodou strán tejto Dohody. Pokiaľ jedna zo strán tejto Dohody zanikne ako subjekt práva, zaniká týmto zároveň aj táto Dohoda; zánikom tejto Dohody nie je dotknutá platnosť vyhlásení o mlčanlivosti fyzických osôb súvisiacich s predmetom tejto Dohody.
3. Táto Dohoda nadobúda platnosť a účinnosť dňom jej podpisu stranami tejto Dohody.
4. Vzťahy strán založené touto Dohodou, ak ich Dohoda výslovne neupravuje, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatných právnych predpisov Slovenskej republiky.
5. Každá zmena alebo doplnenie tejto Dohody sa musia vykonať formou očíslovaných písomných dodatkov, ktoré musia byť podpísané oboma stranami tejto Dohody.
6. Táto Dohoda je vyhotovená v 2 rovnopisoch, pričom každá strana tejto Dohody obdrží po podpise Dohody jeden rovnopis.
7. Táto Dohoda sa spravuje a vykladá podľa zákonov Slovenskej republiky. Akékoľvek spory pri jej interpretácii budú riešené predovšetkým vzájomnou dohodou strán tejto Dohody. V prípade, že k takejto dohode nedôjde, bude ktorákoľvek strana tejto Dohody oprávnená podať návrh na začatie konania na príslušný súd.
8. Dohoda predstavuje celkovú dohodu medzi stranami o predmete tejto Dohody a nahrádza všetky predchádzajúce i súčasné ústne alebo písomné dojednania, dokumenty a dohovory strán tejto Dohody.
9. Strany tejto Dohody vyhlasujú, že táto Dohoda predstavuje slobodný a vážny prejav ich vôle, je pre ne určitá a zrozumiteľná, neuzatvorená v tiesni za nápadne nevýhodných podmienok, na znak čoho ju vlastnoručne podpisujú.

|  |  |
| --- | --- |
| *(miesto)* ... dňa ... | *(miesto)* ... dňa ... |
| ................................................................Strana 1 | ................................................................Strana 2 |

**Príloha č. 1** k Dohode o mlčanlivosti o dôverných obchodných informáciách

**Vymedzenie dôverných obchodných informácií - VZOR**

|  |
| --- |
| **v y m e d z e n i e****dôverných obchodných informáciách** |
| *Meno:* |  |
| *Sídlo:* |  |
| *IČO:* |  |

a

|  |  |
| --- | --- |
| *Meno:* |  |
| *Sídlo:* |  |
| *IČO:* |  |

ako strany Dohody o mlčanlivosti o dôverných obchodných informáciách uzavretej dňa ................ *(dátum uzavretia Dohody)* (ďalej len „Dohoda“) týmto vymedzujú predmet dôverných obchodných informácií, ktoré si navzájom sprístupňujú podľa Dohody a v zmysle účelu podľa Dohody nasledovne:

1. ...................................... *štruktúrovane popísať jednotlivé informácie a skutočnosti, ktoré majú byť predmetom dôvernosti (utajenia), resp. uviesť ich základný popis (vytvorí sa zoznam, ktorý nemusí ísť do podrobností, jednotlivé položky však musia byť jasne vymedzené tak, aby neboli zameniteľné s inými informáciami alebo skutočnosťami) – napr. skutočnosti obchodnej, výrobnej či technickej povahy (z toho napr. know-how, výskumné a/alebo výrobné postupy, nové technické riešenia, zoznamy zákazníkov, cenové kalkulácie, stratégie uplatňované v obchodnom rokovaní, poznatky o technologických procesoch a o ich osobitnom priebehu a špecifických schopnostiach či zručnostiach, ktoré sa pri týchto procesoch uplatňujú, zlepšenia oproti súčasnému stavu techniky a tiež nové poznatky, ktoré by mohli byť chránené právami duševného vlastníctva), ale aj ďalšie informácie, ktoré si strany pri rokovaní vymenia a ktoré chcú ďalej utajovať*,
2. ...................................... ,
3. ...................................... .

|  |  |
| --- | --- |
| *(miesto)* ... dňa ... | *(miesto)* ... dňa ... |
| ................................................................Strana 1 | ................................................................Strana 2 |

**Príloha č. 2** k Dohode o mlčanlivosti o dôverných obchodných informáciách

**Vyhlásenie o mlčanlivosti - VZOR**

|  |
| --- |
| **v y h l á s e n i e****o mlčanlivosti o dôverných obchodných informáciách** |

|  |  |
| --- | --- |
| *Meno, Priezvisko, Tituly:* |  |
| *Bytom:* |  |
| *Nar.:* |  |

Ako štatutárny orgán / člen štatutárneho orgánu / zamestnanec (*nehodiace sa vymazať*) ..................... (*koho – doplniť príslušnú zmluvnú stranu*) týmto čestne vyhlasujem, že

1. neprezradím obsah dôverných informácií alebo ich časti, s ktorým som sa oboznámil ako osoba oprávnená podľa Dohody uzavretej medzi ............................... (*doplniť zmluvné strany Dohody*) dňa ........................... (*doplniť dátum uzavretia dohody*) (ďalej len „**Dohoda**“) tretej osobe a nepoužijem dôverné informácie alebo ich časť a ich obsah v rozpore s jeho účelom pre svoje potreby alebo potreby tretej osoby,
2. nepoužijem dôverné informácie, ako ani praktické poznatky z nich vyplývajúce, či iné súvisiace údaje, ktoré sú predmetom utajenia, bez predchádzajúceho písomného súhlasu oprávnenej osoby na iné účely, než na ktoré mi boli poskytnuté,
3. bez predchádzajúceho písomného súhlasu oprávnenej osoby nebudem vo veciach priamo alebo nepriamo súvisiacich s dôvernými informáciami alebo ich časťou konzultovať s tretími osobami, ako ani takýmto osobám priamo alebo nepriamo sprístupňovať dôverné informácie a
4. nevyhotovím iné ako dovolené rozmnoženiny dokumentov priamo alebo nepriamo súvisiacich s dôvernými informáciami alebo ich časťou, a to výlučne v súlade s účelom plnenia Dohody; na takto vyhotovené rozmnoženiny sa vzťahujú ustanovenia bodov A. až C. v plnom rozsahu.

|  |
| --- |
| *(miesto)* ... dňa ... |
| ................................................................ |